
Ühtse kuutasu kehtestamine 2012. aastaks 

Narvas Aleksander Puškini tänav 33 hoones 

asuvate ruumide kasutamise eest
1. ASJAOLUD JA MENETLUSE KÄIK

Narva Linnavalitsuse 29.12.2010 korraldusega nr 1645-k ja Narva Linnavalitsuse 26.01.2011 korraldusega nr 93-k on Narvas Aleksander Puškini tänav 33 hoones asuvate ruumide kasutamisel 2011. aastaks kehtestatud hoone hooldustasu ning kommunaalteenuste kulude katmiseks ühtne kuutasu suuruses 0,32 eurot  1m2 järgmistele mittetulundusühingutele:

· Vene Kultuuriselts NADEŽDA, registrikood 80189974;
· Mittetulundusühing Rahvuslike, valgustuslike ja kultuursete organisatsioonide keskus, registrikood 80204113;
· NARVA INGERISOOMLASTE SELTS, registrikood 80069483;
· Mittetulundusühing NARVA LINNA UKRAINA KAASLASKOND, registrikood 80128458;
· LAULUKLUBI EHHO, registrikood 80175937;
· Mittetulundusühing Türkiispärl, registrikood 80266025;
· Mittetulundusühing Loominguline Keskus MUUSA, registrikood 80246034;
· Mittetulundusühing Narva avatud noortekeskus RLK, registrikood 80145764.
Kuu keskmised hooldus- ja kommunaalkulud moodustavad 2011. a 0,64 eurot 1 m2 eest, sealhulgas soojusenergia – 0,41 eurot, elektrienergia – 0,11 eurot, vesi ja kanalisatsioon – 0,02 eurot, prügi väljavedu ja muud kulud –  0,10 eurot.
Ülalmainitud mittetulundusühingud pöördusid Narva Linnavalitsuse poole palvega jätta Aleksander Puškini tänav 33 hoone hooldus- ja kommunaaltasu suurus 2012. aastal 2011. a tasemele.

Antud küsimust arutati Narva Linnavalitsuse linnavarakomisjoni istungil 07.12.2011. a (protokoll   nr 14) ning otsustati:

1. Soovitada kehtestada Vene Kultuuriseltsile NADEŽDA, registrikood 80189974; Mittetulundusühingule Rahvuslike, valgustuslike ja kultuursete organisatsioonide keskus, registrikood 80204113; NARVA INGERISOOMLASTE SELTSILE, registrikood 80069483; Mittetulundusühingule NARVA LINNA UKRAINA KAASLASKOND, registrikood 80128458; LAULUKLUBILE EHHO, registrikood 80175937; Mittetulundusühingule Türkiispärl, registrikood 80266025; Mittetulundusühingule Loominguline Keskus MUUSA, registrikood 80246034, Mittetulundusühingule Narva avatud noortekeskus RLK, registrikood 80145764, 2012. aastaks Narvas Aleksander Puškini tänav 33 hoones asuvate ruumide kasutamisel hooldus- ja kommunaalkulude katmiseks ühtne kuutasu suuruses 0,40 eurot 1m2 .
2. Narva Linnavalitsuse Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.
2. ÕIGUSLIKUD ALUSED
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määruse nr 14/52 “Linnavara kasutusse andmise kord” punktide 7.2, 7.2.3 kohaselt linnavalitsuse korraldusega võib linnavara kasutusse anda tasuta või üüritasu arvestuse metoodilise juhendiga ette nähtust madalama tasu eest tähtajaga kuni 5 aastat või tähtajatult mittetulundusühingutele.
3. OTSUS

Kehtestada Vene Kultuuriseltsile NADEŽDA, registrikood 80189974; Mittetulundusühingule Rahvuslike, valgustuslike ja kultuursete organisatsioonide keskus, registrikood 80204113; NARVA INGERISOOMLASTE SELTSILE, registrikood 80069483; Mittetulundusühingule NARVA LINNA UKRAINA KAASLASKOND, registrikood 80128458; LAULUKLUBILE EHHO, registrikood 80175937; Mittetulundusühingule Türkiispärl, registrikood 80266025; Mittetulundusühingule Loominguline Keskus MUUSA, registrikood 80246034, Mittetulundusühingule Narva avatud noortekeskus RLK, registrikood 80145764, Narvas Aleksander Puškini tänav 33 hoones asuvate ruumide kasutamisel hooldus- ja kommunaalkulude katmiseks ühtne kuutasu suuruses 0,40 eurot 1m2 ajavahemikuks alates 01.01.2012 kuni 31.12.2012.
4. RAKENDUSSÄTTED
4.1. Narva Linnavalitsuse Linnavara- ja Majandusametil teha korraldus teatavaks asjaosalistele.
4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

